2019. gada 14. maijā Noteikumi Nr. 196

Rīgā (prot. Nr. 24 7. §)

**Grozījumi Ministru kabineta** **2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"**

Izdoti saskaņā ar

Noziedzīgi iegūtas mantas

konfiskācijas izpildes likuma 45. pantu

Izdarīt Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" (Latvijas Vēstnesis, 2017, 254. nr.) šādus grozījumus:

1. Papildināt noteikumus ar 4.1 punktu šādā redakcijā:

"4.1 Līdzekļus nepiešķir ilgtermiņa ieguldījumu uzturēšanas izdevumiem, izņemot gadījumus, kad tie nav atdalāmi no iegādes izmaksām."

2. Papildināt noteikumus ar 9.1 punktu šādā redakcijā:

"9.1 Ja līdzekļu pieprasītāju iesniegtie pieteikumi daļēji atbilst fonda programmas mērķim vai to kopējā summa pārsniedz fonda programmas kontā pieejamos līdzekļus, Tieslietu ministrija vienojas ar līdzekļu pieprasītājiem par atbalstāmajiem un Noziedzības novēršanas padomei izskatīšanai iesniedzamajiem pasākumiem."

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns